Eesti Maaülikooli raamatukogu
Eesti Maaülikooli raamatukogu on Tartus asuv teadusraamatukogu, mis pakub vajalikku informatsiooni biomajanduse valdkonnas. Raamatukogu avati 1951. aasta detsembris. Raamatukogu kogud on kättesaadavad e-kataloogi ESTER ja digitaalarhiivi EMU DSpace vahendusel. Raamatukogu juhataja on 1990. aastast Tiina Tohvre, kelle pikaajalist tööd Eesti Maaülikool tunnustas 2017. aastal teenetemärgiga.